Diari Oficial de la Generalitat Valenciana


Sumari del DOGV 9610, del 05-06-2023 (2023/5808)

RESOLUCIÓ de 17 de maig de 2023, de la Direcció General de Formació Professional i Ensenyaments de Règim Especial, per la qual es modifiquen les resolucions de concessió de les ajudes convocades per la Resolució de 4 d'abril de 2022, del director general de Formació Professional i Ensenyaments de Règim Especial.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9610

Data del DOGV
:   05-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5808


Data del document
:   17-05-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * ajuda pública

RESOLUCIÓ de 17 de maig de 2023, de la Direcció General de Formació Professional i Ensenyaments de Règim Especial, per la qual es modifiquen les resolucions de concessió de les ajudes convocades per la Resolució de 4 d'abril de 2022, del director general de Formació Professional i Ensenyaments de Règim Especial. [2023/5808]  
L'Ordre 1/2022, de 10 de gener, de la Conselleria d'Educació, Cultura i Esport, estableix les bases per a la concessió de subvencions a alumnat que curse Formació Professional en centres educatius sostinguts amb fons públics de la Comunitat Valenciana (DOGV núm. 9256 / 14.01.2022).  
La Resolució de 4 d'abril de 2022 del director general de Formació Professional i Ensenyaments de Règim Especial aprova la convocatòria de subvencions destinades a alumnat que curse Formació Professional en centres educatius sostinguts amb fons públics de la Comunitat Valenciana en el curs 2021-2022 (DOGV núm. 9324, 25.04.2022), establint les següents modalitats:  
a) Modalitat de Formació Professional Dual en administracions públiques.  
b) Modalitat de Formació Professional Dual en empreses.  
c) Modalitat de Formació en Centres de Treball.  
d) Modalitat de desplaçament.  
Les concessions definitives de les ajudes convocades es van atorgar per la Resolució de 8 de novembre de 2022, de la Direcció General de Formació Professional i Ensenyaments de Règim Especial, per la qual es concedeixen les subvencions de les modalitats Dual en administracions públiques, Dual en empreses i FCT (DOGV núm. 9470 / 15.11.2022), i per la Resolució de 21 de desembre de 2022, de la Direcció General de Formació Professional i Ensenyaments de Règim Especial, per la qual es concedeixen les subvencions de la modalitat de desplaçament, manutenció i allotjament (DOGV núm. 9507 / 09.01.2023).  
  
En elles s'establia que les persones beneficiàries havien de comunicar el número de compte bancari (IBAN) en el qual rebre l'ingrés, als centres docents on van presentar les sol·licituds d'ajuda, disposant de termini de 10 dies a partir de la data d'efectes de cada resolució per a realitzar el comunicat.  
Transcorregut el termini previst, i gestionats els possibles errors en la tramitació bancària a través dels mateixos centres que van tramitar les sol·licituds, s'estima oportú modificar les relacions de concessió de les subvencions a les persones de l'annex d'aquesta resolució, en el sentit de denegar les ajudes per renúncia dels interessats o no complir amb les obligacions adquirides.  
Per això, en virtut de les atribucions conferides pel Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, per l'Ordre 9/2021, de 7 de maig, de la Conselleria d'Educació, Cultura i Esport, de desenvolupament del Reglament orgànic i funcional de la Conselleria d'Educació, Cultura i Esport, i vista la facultat per a modificar les resolucions anteriors per delegació de la consellera d'Educació, Cultura i Esport conforme a la base vint-i-unena de l'Ordre 1/2022, de 10 de gener, resolc:  
  
Primer  
Modificar les relacions de concessió de les subvencions destinades a alumnat que curse Formació Professional en centres educatius sostinguts amb fons públics de la Comunitat Valenciana en el curs 2021-22, excloent de la concessió a les persones de l'annex únic d'aquesta resolució, en el sentit de denegar les ajudes concedides, en les quantitats i pels motius que s'indiquen en aquest annex.  
  
Segon  
Aquesta resolució produirà efectes l'endemà de la seua publicació en el Diari Oficial de la Generalitat Valenciana.   
  
De conformitat amb el que s'estableix en els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, i 10, 14 i 46 de la Llei 29/1998, de 13 de juliol, Reguladora de la Jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant la consellera d'Educació, Cultura i Esport en el termini d'un mes a comptar des de l'endemà de la seua publicació.  
b) El recurs contenciós administratiu haurà de plantejar-se davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.  
  
València, 17 de maig de 2023.- El director general de Formació Professional i Ensenyaments de Règim Especial (p. d. Ordre 1/2022, de 10 de gener, DOGV núm. 9256 / 14.01.2022): Manuel Gomicia Giménez.